Blastoise

**Blastoise**ovo je ime kombinacija engleskih riječi *"blast"* = mlaz vode, i *"tortoise"* = kornjača, iako se njegovo ime izgovara . Njegovo japansko ime, *Kamekkusu*, kombinacija je japanske riječi *"kame"* = kornjača, i engleske riječi *"extra"* = dodatak.

## Biološke karakteristike 
Blastoise je velika, plava, dvonožna kornjača sa produženim izraslinama nalik topovima iz vrha oklopa, s čeljusti nalik onoj nasrtljive kornjače. Ovi se topovi koriste za ispaljivanje velikih količina vode pod visokim pritiskom, s tolikom snagom da može probiti betonski zid i podeblji čelik. Istovremeno, topovi su izrazito precizni, dopuštajući Blastoiseu da pogodi malene mete na dažini od preko 40 metara. Doduše, Blastoise nije u mogućnosti precizno naciljati mete u velikoj blizini kao što je to prikazano u borbi Ashova Charizarda i Garyjeva Blastoisea. Blastoise može vodom ispuniti tri olimpijska bazena u jednoj minuti. Kako je voda iz topova ispaljivana pod visokim pritiskom, Blastoise usađuje svoje noge čitavom svojom težinom u tlo, kako ne bi odskočio ili ustuknuo. Zbog snage i siline njegovih napada, Blastoisea se smatra brutalnim Pokémonom; čak i njegovi potpuno normalni napadi, poput obaranja podupiranih vodom i teškim trescima tijela, u potpunosti su uništavajući, iako je stvorenje prilično lagano i brzo u usporedbi sa "stvarnim" teškašima u Pokémon svijetu. Kada se osjeća ugrožen, povlači se u svoj snažni oklop. Blastoise je izrazito borben Pokémon, koji će, bez obzira na sve, žrtvovati svoj život za svog trenera. 

## U videoigrama 
Blastoise je odlično opremljen za ulogu "Spužve" ili "Tankera" u Pokémon borbama. Može naučiti razne napade, poput *Zijevanja* (*Yawn*), *Izmaglice* (*Haze*), *Zrcalnog ogrtača* (*Mirror Coat*), *Protunapada* (*Counter*), *Osvježenja* (*Refresh*), *Rike* (*Roar*), *Sna* (*Rest*), *Seizmičkog bacanja* (*Seismic Toss*) i *Brze vrtnje* (*Rapid Spin*), napade koji se najčešće koriste kod Pokémona s ovom ulogom. Blastoise je često viđen kao odlučujući Vodeni Pokémon, iako je manje popularan od Venusaura i Charizarda, vjerovatno zbog velikog broja Vodenih Pokémona. U *FireRed* i *LeafGreen* igrama, Blasotise je u mogućnosti naučiti *Vodeni top* (*Hydro Cannon*), izuzetno moćan napad, koji je u krajnjem slučaju Vodena verzija tehnike *Snažne zrake* (*Hyper Beam*). Poput *Snažne zrake*, *Vodeni top* ima visoku napadačku moć, ali zahtijeva preskakanje jednog kruga borbe nakon izvođenja ovog moćnog napada . Blastoise je jedan od samo četiri Pokémona koji mogu naučiti ovaj snažan napad. Blastoise se, poput Meganiuma, koristi kao Tanker te kao čisti Vodeni Pokémon, posjeduje samo dvije slabosti: slabost na Električne i Travnate napade. Na sreću za njegove trenere, Blastoise može naučiti dva napada koji pokrivaju ove slabosti: *Ledenu zraku* (*Ice Beam*), koja pokriva slabost na Travnate napade i *Potres* (*Earthquake*), koji pokriva slabost na Električne napade. 

Način dobijanja Blastoisea je veoma jednostavan, a taj je razvijanje Wartortlea nakon 36. nivoa. Wartortle se razvija samo iz Squirtlea. Zbog iznimne rijetkosti svih navedenih primjeraka evolucijskog lanca, i zbog nemogućnosti njihovog nalaska u divljini, izrazito su cijenjeni zbog uzgajanja i razmjene.

Blastoise je vođe spasilačkog tima imena *Team Hydro* u igrama *Pokémon Mystery Dungeon*. U njegovom su timu Swampert i Feraligatr, čineći njegov tim najjačim izazovom za igrača. U igri, on privremeno stvara spasilački tim s Octillery i Golemom kako bi spasio Alakazamov spasilački tim, ali njih troje biva pobijeđeno od Mewtwoa nakon što ga Blastoise slučajno probudi iz njegova sna.

## U animiranoj seriji 
Blastoise je prvi put viđen na Ostrvu divovskih Pokémona, iako se kasnije ispostavilo da je to bio samo robot. Prvi "stvarni" Blastoise pojavio se u epizodi *"Beach Blank-Out Blastoise"*, kao vođa plemena Wartortlea i Squirtlea. Tajanstveno je pao u dubok san i nije ga bilo moguće probuditi, iako je Ash saznao da je problem bio taj što je u njegovu oklopu zaglavio Jigglypuff, koji je svojom pjesmom stalno uspavljivao Blastoisea.

Blastoise se naposljetku pokazao kao završni oblik početnog Pokémona Garyja Oaka tokom *Johto* lige u *Silver* konferenciji za Pokémon trenere. Unatoč prednosti nad Vatrenim tipom, Ashov ga je Charizard naposljetku pobijedio.

Blastoise je Pokémon kojeg posjeduje Cissy, jedna od Vođa dvorana na *Orange* ostrvima, kao i Brockova majka Lola, koja je Pokémon dvoranu grada Pewtera pretvorila u dvoranu Vodenih Pokémona dok ju Brock nije pobijedio kako bi povratio nekadašnji status dvorane Kamenih Pokémona (u epizodama *Pokémon kronika*). Još jedan Blastoise (koji biva kloniran od strane Mewtwoa) pojavio se u prvom Pokémon filmu, *Mewtwo Strikes Back*, uz "pravog" Blastoisea, nadimka Shellshocker, koji je pripadao trenerici Neeshi, pozvanoj u Mewtwow dvorac. U *Heonn* regiji, Blastoise je viđen u Pokémon izložbi grada Verdantrufa, a Ash i prijatelji prisustvovali su evoluciji Wartortlea u Blastoisea na obali grada Lilycovea.

Kategorija:Vodeni Pokémoni